Aron Baynes, avstralski košarkar, ki brani barve Phoenix Sunsov je poslal prav posebno sporočilo Helios Sunsom. Na Twitterju so Domžalčani objavili posnetek na katerem avstralski center slovenskim “Soncem” želi vse dobro v nadaljevanju sezone.

“Dober dan, tu Aron Baynes iz Phoenix Sunsov. Rad bi poslal nekaj pozdravov v Slovenijo in fantom iz Heliosa. Še naprej “trgajte” in predstavljajte Sunse. Vso srečo v preostanku sezone in lep pozdrav,” so bile besede Baynesa, ki je pred sedmimi leti nosil dres Olimpije. V dresu Heliosa sicer ni nikoli zaigral, se pa Domžalčanov gotovo spominja iz takratnih medsebojnih obračunov.

Helios Sunsi bodo lepe Avstralčeve želje še kako potrebovali, saj jih danes ob 19.00 čaka tekma proti ekipi Borca, ki v ABA 2 lige zaseda prvo mesto.

Avtor: Timotej Prosenc